आम आदमी पार्टी ने बिजली के 11% दाम बढ़ाने का विरोध किया
नेपानगर | बिजली व्यवस्था को लेकर पहले ही प्रदेश के लोग परेशान है। अब इसमें 11 प्रतिशत की और बढ़ोतरी की जा रही है। प्रदेश सरकार आम नागरिकों की परेशानी और बढ़ रही है। जबकि प्रदेश में ही बिजली उत्पादन किया जाता है। बुधवार को बिजली दर की बढ़ोतरी को लेकर आम आदमी पार्टी के नेपानगर विधानसभा पर्यवेक्षक प्रेमचंद नागराज ने नेपानगर विद्युत वितरण केंद्र के सहायक यंत्री निखिल कुमार को एक पत्र की प्रति सौंपकर आपत्ति दर्ज कराई है। नागराज ने बताया मप्र में बिजली का उत्पादन होने के बाद भी प्रदेश में बिजली के दाम बढ़ाए जा रहे है। अन्य राज्यों को बिजली बेची जा रही है और अब सरकार अपने ही प्रदेश में 11 प्रतिशत बिजली के दाम बढ़ाकर आम जनता को परेशान करेगी। उन्होंने कहा राज्य में 50 प्रतिशत तक बिजली के दाम कम होने चाहिए। इससे राज्य के लोगों को ज्यादा लाभ मिल सकेगा। इस अवसर पर सेक्टर प्रभारी सचिन काटे, लवेश सपकाले, दीपक काटे, शुभम सावले उपस्थित थे।
hin_Deva hin_Deva